Persverklaring van die kykNET-Rapport-boekpryse 2021: Hier is die kortlyste - LitNet
LitNet Boeke en skrywers 2021-08-10
Willem Anker, wat in 2015 vir sy roman Buys bekroon is, is vanjaar benoem vir Skepsel, terwyl Stephanus Muller, wat voorheen met Nagmusiek gewen het, saam met Stephanie Vos benoem is in die niefiksiekategorie as die samestellers van Sulke vriende is skaars.
Die keurders vir die kykNET-Rapportprys vir fiksie was Elmari Rautenbach, joernalis en hoof van die Woordfees se skrywersprogram; Louise Viljoen, emeritus professor van die Universiteit Stellenbosch; Steward van Wyk van UWK; en die skrywer, akteur en draaiboekskrywer Beer Adriaanse. By niefiksie het Bill Nasson (US); die regsgeleerde Jean Meiring; Azille Coetzee, skrywer en postdoktorale navorser aan die US; en die rolprentvervaardiger Herman Binge die stiplees gedoen. Adriaanse en Binge was verantwoordelik vir die keuring van die inskrywings vir film. Die keurders vir die Jan Rabie-Rapportprys was Anastasia de Vries, oudjoernalis en dosent aan UWK; Bibi Burger, dosent aan UP; en die ouduitgewer en skrywer Kerneels Breytenbach.